#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottságának

### 2025. szeptember 22-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. szeptember 23-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

1. **Somogyi Béla utca 7. szám előtt kijelölt mozgáskorlátozott várakozóhely megszüntetése**

A Bizottság 116/2025. (V.27.) VISB számú határozat 1. pontja alapján döntött a Somogyi Béla utca 7. szám előtti szakaszon mozgáskorlátozott várakozási és megállási korlátozás bevezetéséről. A bizottsági döntés kézhezvételét követően a kérelmező visszavonta beadványát tekintettel arra, hogy várakozási korlátozás mellett biztosítható csak számukra a várakozási lehetőség. A Kérelmező jelzése alapján javaslom, hogy a várakozási és megállási korlátozás bevezetéséről szóló 116/2025. (V.27.) VISB számú határozat 1. pontja kerüljön visszavonásra.

1. **Kodolányi János utcában megállási korlátozás bevezetése**

Az ELAMEN Zrt-től bejelentés érkezett Önkormányzatunkhoz, hogy a Kodolányi János utcában, a Gazdag Erzsi Óvoda gazdasági bejáratánál megállási korlátozás kerüljön bevezetésre annak érdekében, hogy az ételszállítás lebonyolítása napi szinten megoldható legyen. A „Megállni tilos” közlekedési tábla kihelyezésével a körzet képviselője is egyetért, és támogatja.

1. **Vízöntő utcában 40-es „Korlátozott forgalmú övezet (zóna)” tábla kihelyezése**

Dr. László Győző alpolgármester úr, a körzet képviselője, a fogadóóráján elhangzott észrevételek alapján azzal a kéréssel fordult Önkormányzatunkhoz, hogy a Vízöntő utcában a Muskátli utca – Várkonyi István utca közötti szakaszon 40-es „Korlátozott forgalmú övezet (zóna)” tábla kerüljön kihelyezésre.

A Muskátli utca mellett folyamatosan zajlanak a 132 kV-os elektromos Európai Uniós fejlesztéssel kapcsolatos munkálatok és sebességkorlátozások bevezetése várható a munkavégzés miatt. A rendelkezésre álló információ alapján a munkálatok várható befejezésének időpontja 2025. október 30. napja, így a zóna tábla kihelyezése kizárólag a munkaterület átadását követően történhet meg.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságokat, hogy az előterjesztést megtárgyalni és a határozati javaslatokat elfogadni szíveskedjenek.

**Szombathely, 2025. szeptember „ ”**

 /: **Horváth Soma** :/

**I.**

**HATÁROZATI JAVASLAT**

**….…./2025. (IX.22.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Somogyi Béla utca 7. szám előtt kijelölt mozgáskorlátozott várakozási és megállási korlátozás bevezetéséről szóló 116/2025. (V.27.) VISB számú határozat 1. pontja kerüljön visszavonásra.
2. A Bizottság javasolja, hogy a Kodolányi János utcában lévő Gazdag Erzsi Óvoda gazdasági bejáratánál megállási korlátozás kerüljön bevezetésre.
3. A Bizottság javasolja, hogy a Vízöntő utcában a Muskátli utca – Várkonyi István utca közötti szakaszon 40-es „Korlátozott forgalmú övezet (zóna)” tábla kerüljön kihelyezésre, a munkaterület visszaadását követően.

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** VISB 2025. szeptember 23-i ülése

**II.**

**HATÁROZATI JAVASLAT**

**….…./2025. (IX.23.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság úgy határoz, hogy a Somogyi Béla utca 7. szám előtt kijelölt mozgáskorlátozott várakozási és megállási korlátozás bevezetéséről szóló 116/2025. (V.27.) VISB számú határozat 1. pontja kerüljön visszavonásra.
2. A Bizottság úgy határoz, hogy a Kodolányi János utcában lévő Gazdag Erzsi Óvoda gazdasági bejáratánál megállási korlátozás kerüljön bevezetésre.
3. A Bizottság úgy határoz, hogy a Vízöntő utcában a Muskátli utca – Várkonyi István közötti szakaszon 40-es „Korlátozott forgalmú övezet (zóna)” tábla kerüljön kihelyezésre, a munkaterület visszaadását követően.
4. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

 Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** 1-2. pont: azonnal

 3.pont: munkaterület visszaadását követően